
Projekto 
lyginamasis variantas

LIETUVOS RESPUBLIKOS
BAUDŽIAMOJO PROCESO KODEKSO 362 STRAIPSNIO PAKEITIMO
ĮSTATYMAS

2023 m.                            d. Nr.
Vilnius

1 straipsnis. 362 straipsnio pakeitimas
Pakeisti 362 straipsnio 4 dalį ir ją išdėstyti taip:
„4. Klausimus dėl nuosprendžio vykdymo metu kylančių abejonių ir neaiškumų pagal šio Kodekso 361 straipsnį, taip pat klausimus, numatytus Lietuvos Respublikos bausmių vykdymo kodekse (išskyrus klausimus, numatytus Bausmių vykdymo kodekso 76 straipsnio 5 dalyje), nagrinėja ir nutartimi išsprendžia nuosprendį priėmęs teismas. Klausimus dėl prevencijos priemonių taikymo nuteistajam pagal Bausmių vykdymo kodekso 76 straipsnio 5 dalį motyvuotu laisvės atėmimo vietų įstaigos direktoriaus teikimu nagrinėja ir nutartimi išsprendžia vietovės, kurioje yra nuteistojo bausmės atlikimo vieta, apylinkės teismas. Lietuvos Respublikos probacijos įstatyme nurodytus klausimus nagrinėja ir nutartimi išsprendžia nuteistojo gyvenamosios vietos apylinkės teismas. Šioje dalyje nurodytiems klausimams spręsti gali būti rengiamas teismo posėdis. Į teismo posėdį reikiamais atvejais teismas šaukia prokurorą, gynėją ir kitus proceso dalyvius, tačiau šių asmenų neatvykimas klausimo sprendimo nesustabdo.“


Skelbiu šį Lietuvos Respublikos Seimo priimtą įstatymą



Respublikos Prezidentas


Teikia Seimo nariai:
Stasys Šedbaras, 
Agnė Širinskienė, 
Andrius Vyšniauskas,
Julius Sabatauskas,
Irena Haase,
Algirdas Stončaitis,
Česlav Olševski. 

